DNB Bank

DNB Bank ASA er et norsk finanskonsern som ble grunnlagt 4. desember 2003 etter en fusjon mellom Den norske Bank (DnB) og Gjensidige NOR. Konsernet er Norges største finanskonsern med en egenkapital på ca. 250 milliarder kroner per juni 2019.

DNB er Nordens nest største finanskonsern etter den finske banken Nordea og forvalter  milliarder kroner. Konsernet har totale utlån på  milliarder kroner til kunder per 31. mars 2016.

Konsernet har sitt hovedkontor og forretningsadresse i Bjørvika i Oslo.

 Eiere 

Største eiere per juni 2024:
NavnAnt aksjerAndelNÆRINGS- OG FISKERIDEPARTEMENTET https://www.proff.no/aksjon%C3%A6rer/-/dnb-bank-asa/984851006524488489	34%Jpmorgan Chase Bank, N.A., London https://www.proff.no/aksjon%C3%A6rer/-/dnb-bank-asa/98485100616386958810,623%State Street Bank And Trust Comp https://www.proff.no/aksjon%C3%A6rer/-/dnb-bank-asa/98485100615454921610,019%SPAREBANKSTIFTELSEN DNB https://www.proff.no/aksjon%C3%A6rer/-/dnb-bank-asa/9848510061300009068,427%Øvrige Aksjonærer https://www.proff.no/aksjon%C3%A6rer/-/dnb-bank-asa/98485100656970500436,931%

 Børsinformasjon 
DNB-konsernet er blant de største selskapene på Oslo Børs. DNB-aksjen er notert på Oslo Børs med ticker DNB.Nytt navn og ny ticker fra og med 14.11.2011 Selskapet hadde en markedsverdi på 246 milliarder kroner per 31. desember 2017.

 Forretningsområder 
 Personmarked 
 Personmarked har ansvar for alle personkunder i Norge gjennom fysiske filialer, nett- og mobile plattformer og kundeservice på telefon. Datterselskapene DNB Boligkreditt og DNB Eiendomsmegling inngår i forretningsområdet.
 Ledes av konserndirektør Ingjerd Blekeli Spiten

 Corporate Banking 
 Datterselskapet DNB Næringsmegling er Norges største rådgiver og megler innenfor næringseiendom.
 Ledes av konserndirektør Harald Serck-Hanssen

 DNB Carnegie 
 DNB Carnegie er konsernets verdipapirforetak. Meglerhuset har hovedkontor i Oslo, men har 13 regionale meglerbord i Norge, 6 internasjonale kontorer og et datterselskap, DNB Carnegie Investment Bank, i Sverige.
 Forretningsområdets hovedvirksomhet er valuta, rente- og råvareprodukter, verdipapirer og andre investeringsprodukter, fremmed- og egenkapitalfinansiering i kapitalmarkedene, analyse- og rådgivningstjenester samt verdipapiradministrative tjenester.
 Innenfor utvalgte områder og kundesegmenter som shipping, energi og fiskeri og havbruk satser DNB Carnegie internasjonalt sammen med konsernet for øvrig.
 Ledes av konserndirektør Alexander Opstad

 Wealth Management 
 Forretningsområdet har ansvaret for Kapitalforvaltning, Private banking, DNB Liv og DNB Skadeforsikring.
 DNB Kapitalforvaltning er landets største tilbyder av verdipapirfond og diskresjonær formuesforvaltning. Selskapet tilbyr privatpersoner og institusjoner i det norske og svenske sparemarkedet nasjonale og internasjonale kapitalforvaltningstjenester. 
 Ledes av konserndirektør Håkon Hansen

 Payments and Innovation 
 Jobber med nye digitale forretningsmuligheter, kundedata, partnerskap og betalingsstrategi.
 Ledes av konserndirektør Benjamin Golding

 People 
 Jobber med HR, kompetanse, organisasjons- og kulturendring, banking operations og international payments.
 Ledes av konserndirektør Kari Bech-Moen

 Konsernfinans 
 Konsernfinans er ansvarlig for alle DNBs finansielle og strategiske eierposter, finansiell planlegging, investor relations og DNB Advokatene.
 Ledes av konserndirektør Ottar Ertzeid

 Risikostyring 
 Har ansvar for bankens risikovurderinger, kredittprosesser og tolkning av regler og rammevilkår.
 Ledes av konserndirektør Ida Lerner.

 Technology and Services 
 Ledes av konserndirektør Maria Ervik Løvold

 Communications 
 Har ansvar for PR, DNB Nyheter, internkommunikasjon, næringspolitikk og samfunnsansvar.
 Ledes av konserndirektør Thomas Midteide.

 Compliance 
 Ledes av konserndirektør Mirella E. Wassiluk.

 Større eierposter 
 DNB er største eier i Vipps, som ble etablert av banken som en ny betalingstjeneste i 2016. I 2017 ble over hundre norske sparebanker invitert med inn på eiersiden i selskapet.
 Luminor er en bank i Baltikum, som eies av DNB og Nordea. Her inngår DNBs tidligere Baltikum-operasjon.
DNB Ventures har investert i Fundingpartner, LucaLabs, Payr, Spiir, og UniteLiving.

 Utenlands 
DNB har filialer og representasjonskontorer i Aberdeen, Athen, Göteborg, Hamburg, Helsingfors, Houston, Kraków, København, London, Luxembourg, Malmö, Marbella, New York, Palo Alto, Poznań, Santiago, Shanghai, Singapore, Stockholm, Warszawa og Wrocław.Globalt nettverk

 Historie 
DNB-gruppens historie går tilbake til 1822 med etableringen av Christiania Sparebank. Det nåværende konsernet består av sammenslåing mellom Christiania Sparebank (1822),  Bergens Privatbank (1855), Den norske Creditbank (1857), Fellesbanken (1920), Bergens Kreditbank (1928), Gjensidige NOR, Postbanken, Vital Forsikring og Nordlandsbanken. DnB NOR var navnet fra 2003 da de to bankene Den norske Bank (DnB) og Gjensidige NOR fusjonerte. 11. november 2011 endret selskapet navn til DNB.

 Kritikk og kontroverser 

 Lav tillit og misfornøyde kunder 
Banken har slitt med lav tillit blant kundene,https://www.nettavisen.no/na24/fersk-maling-dnb-til-bunns/3423268588.html og tapte rettssaken mot Forbrukerrådet i saken om et gruppesøksmål på vegne av 180 000 DNB-kunder.https://www.forbrukerradet.no/dnbindeksfond/hoyesterett-avviste-dnbs-anke-klart-for-gruppesoksmal/https://www.nrk.no/okonomi/gar-til-rettssak-mot-dnb-nor-1.6480177
Banken har heller ikke sluppet unna beskyldninger om å ha hjulpet aktører til korrupsjon og hvitvasking av penger. Eksempler er bankens håndtering av de såkalte Panama-dokumentene og Samherjadokumentenehttps://www.nrk.no/norge/islandsk-avissted_-fiskerigigant-skal-ha-brukt-dnb-for-a-sluse-penger-via-skatteparadis-1.14780963https://stundin.is/grein/9920/an-icelandic-fishing-company-transfered-70-million-dollars-through-a-tax-haven-in-norways-largest-bank/https://www.abcnyheter.no/penger/2020/02/12/195648863/nrk-samherji-er-ikke-lenger-kunde-hos-dnb 

Noen av DNBs ansatte har blitt siktet for økonomisk kriminalitet, blant annet ble en ansatt i 2024 siktet for et grovt underslag på ca. 9,5 millioner kroner. Samme året varslet Økokrim at: «Det er minst syv saker der bankansatte blir etterforsket for samarbeid med kriminelle.» IT-avisen Digi.no og Nærings- og finansavisen Dagens Næringsliv skrev i 2024 om DNB-ansatte som stjeler kundelister og manipulerer datasystemer: «Banken har vært vitne til flere straffesaker som handler om korrupsjon, bedrageri og tilrettelegging for kriminell aktivitet, ikke bare blant kunder og eksterne aktører, men også hos bankens egne ansatte.»

Ved en undersøkelse i 2020 kom DNB dårligst ut av blant norske storbanker, med Nordea som nest dårligst. Sbanken og Handelsbanken var på topp. Norsk Kundebarometer ved Handelshøyskolen BI har flere år på rad kåret DNB til en av Norges dårligste banker, med lav lojalitet og lav kundetilfredshet. I 2023 var DNB totalt sett på 139. av 159. plass blant norske bedrifter som deltok i kåringen.

 Skatteparadis og kontorer i utlandet 
I 2024 ble det kjent at DNB åpnet nye kontorer i Zürich, Sveits. Hallgeir Hollup, leder av DNBs Luxembourg-avdeling, nevnte følgende om kundene: «De er allerede involvert i Sveits' næringsliv, ettersom de er innovative og utålmodige mennesker. De ser allerede på mulige investeringer - eksempelvis i næringseiendom eller boliger, og har begynt å etablere sveitsiske selskaper.» Videre nevnte han at Sveits er «et land som virkelig fungerer.» 

Kari Elisabeth Kaski, miljøverner og politiker, uttalte at: «Det er ikke det første skatteparadiset som DNB har et kontor i. Jeg mener at DNB ikke skal gi råd til nordmenn om hvordan man skal organisere seg vekk fra skatteregningen til fellesskapet. Det bør en delvis statseid bank holde seg for god for.» Skatteflyktningene og milliardærene har ført til internasjonal oppsikt, inkludert fra den amerikanske avisen Bloomberg.

 Nedleggelse av Sbankens nettbank 
Etter at Sbanken ble et heleid «konsept» av DNB 2. mai 2023, bestemte DNB i januar 2024 å legge ned både Sbankens nettbank og opprinnelige app i slutten av mars 2024. Dette ble møtt med mange kundeklager: «Som alltid når det skjer ting rundt Sbanken opplever vi et enormt engasjement. Mange av de vi hører fra er både sint, skuffet, skeptisk og frustrert, og det kan vi forstå. Noen kontakter oss også fordi de er ganske forvirret og lurer på hva som egentlig skjer.» 

Sbanken ble redusert til en ny bankapp svært liknende DNB sin bankapp, men med Sbanken-design og farger. Den nye bankappen ble møtt med kritikk og frustrasjon fra kundene, og mangler helt grunnleggende funksjoner som den opprinnelige Sbanken-appen hadde, i tillegg til at Sbanken nå kun fungerer på smarttelefoner og mobile enheter som bare benytter Apples eller Googles mobile operativsystemer. Finansavisen Dagens Næringsliv har skrevet om flere frustrerte kunder: «Aldri har noen falt mer enn Sbanken gjør i årets utgave av Norsk Kundebarometer. Ny app førte til at Solveig Jacobsen brøt 24 års lykkelig ekteskap: Var som å rykke tilbake til steinalderen.», samt at «Det virker som om DNB har undervurdert publikumet sitt, for å si det sånn. Jeg tror ikke de hadde sett for seg at det skulle bli så mye flytting, opprør og forbannelse.» Øyvind Thomassen, toppsjef i Sbanken, nevnte følgende: «De kundene som har sverget til nettbanken, synes det er vanskelig. Mange har vi hjulpet til å forstå hvordan appen fungerer og en del har nok gått til DNB eller en annen bank hvor du fortsatt kan ha nettbank.»

 Lobbyvirksomhet mot sparebankenes kundeutbytte 
I slutten av november 2024 ble det kjent at DNB i flere år har begått lobbyvirksomhet, for å avvikle sparebankenes rett til å betale ut kundeutbytte til kundene: «I over fem år har DNB jaget en avvikling av kundeutbyttepraksisen i norske sparebanker. Ni representanter for DNB-systemet hadde møte med Sparebankutvalget underveis i utredningen, som landet på å skrote ordningen.», og «Siden våren 2019 har DNB ved flere anledninger kontaktet Kulturdepartementet og Finansdepartementet for å forsøke å avvikle praksisen med kundeutbytte.»

Flere banksjefer og andre representanter fra sparebankene, blant andre Tomas Nordbø, finansdirektør og konstituert administrerende direktør i Rogaland Sparebank, har reagert. Nærings- og finansavisen Dagens Næringsliv nevnte følgende: «I flere år har DNB kjempet mot sparebankenes mulighet til å dele ut kundeutbytte.», og «Med et nytt lovforslag på plass for sparebanksektoren kan kundeutbyttet være en saga blott, dersom sparebankutvalgets forslag og utredning blir vedtatt.»

 Referanser 

 Eksterne lenker 




Bank